Diari Oficial de la Generalitat Valenciana


Sumari del DOGV 598, del 01-06-1987 (1987/808886)

DECRET 62/1987, d'11 de maig, del Consell de la Generalitat Valenciana, pel qual s'estableix el sistema de fixació de preus de venda i renda dels habitatges de protecció oficial de promoció pública de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1987/05/11/62/dof/vci/html**

### Dades del document

Número de DOGV
:   598

Data del DOGV
:   01-06-1987

Secció del DOGV
:   DISPOSICIONS GENERALS

Número del document
:   1987/808886


Data del document
:   11-05-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Correcció d'errades

Anàlisi jurídica

Decret 62/1987, d'11 de maig, del Consell de la Generalitat Valenciana, pel qual s'estableix el sistema de fixació de preus de venda i renda dels habitatges de protecció oficial de promoció pública de la Generalitat Valenciana.  
Pel Reial Decret 1720/1984, de 18 de juliol, es van transferir a la Comunitat Valenciana competències en matèria de Patrimoni Arquitectònic, Control de la Qualitat de l'edificació i Habitatge, portant a cap el que preveia l'article 31.9 de l'Estatut d'Autonomia de la Comunitat Valenciana respecte a la competència exclusiva de la Generalitat Valenciana en matèria d?habitatge.  
D'aquest nou sistema de fixació de preus que es pretén establir amb aquest Decret cal destacar-ne que l'experiència pràctica en aquest terreny aconsella efectuar l'estudi econòmic de valoració amb caràcter definitiu dels habitatges de promoció pública arran de la recepció provisional de les obres, ja que demorar-ne la determinació per a la liquidació definitiva suposarà subscriure els contractes d'arrendament i compravenda condicionats a la valoració final dels habitatges d'acord amb la mateixa, i obstaculitzaria l'adjudicació definitiva dels habitatges mitjançant escriptura pública.   
Per altra part, davant la inadequació sòcio-econòmica del sistema de fixació dels preus de venda i renda dels habitatges de protecció oficial de promoció pública, regulats per règims anteriors al Reial Decret-Llei 31/1978, de 31 d'octubre, fa indispensable dictar la normativa precisa per establir la manera més adequada a les circumstàncies actuals per a la fixació del preu de venda i renda en l'adjudicació dels habitatges esmentats que queden vacants.   
En atenció d'aquests motius, a proposta del Conseller d'Obres Públiques, Urbanisme i Transports, prèvia deliberació del Consell de la Generalitat Valenciana, en sessió de l'11 de maig de 1987,   
DECRETE:   
Article primer. Fixació dels preus de venda dels habitatges de protecció oficial de promoció pública.   
Un. Els preus de venda dels habitatges de protecció oficial de promoció pública regulats pel Reial Decret-Llei 31/1978, de 31 d'octubre, promoguts per la Generalitat Valenciana, bé directament o mitjançant Conveni, s'establiran amb subjecció als criteris següents:   
A) Durant els dos primers anys des de la recepció provisional de les obres, el preu de venda per metre quadrat de superfície útil en primera i posteriors transmissions serà el del cost real de l'edificació, que estarà determinat per la inversió real efectuada en les obres fins al moment de la recepció provisional, incrementada en un deu per cent (10%), percentatge al qual com a màxim podria ascendir la liquidació provisional de l'obra.   
B) Del tercer al trenté any, ambdós inclosos, des de la recepció provisional de les obres, el preu de venda en primera i posteriors transmissions dels habitatges de protecció oficial de promoció pública, regulats pel Reial Decret-Llei 31/1978, de 31 d'octubre, s'establirà de la forma següent:   
1. El preu calculat conformement amb l'apartat «A» anterior s'actualitzarà aplicant-hi acumulativament els índexs Generals de Preus al Consum elaborats per l'Institut Nacional d?Estadística, corresponents als anys naturals següents a la recepció provisional.   
2. Al preu actualitzat obtingut conforme al número anterior seran d'aplicació, en base a la depreciació per antiguitat de l'habitatge, els coeficients correctors següents:   
 Anys complets transcorreguts Coeficient reductor  
 De 0 fins a 2 1'00  
 De 3 fins a 5 0'88  
 De 6 fins a 8 0'77  
 De 9 fins a 11 0'74  
 De 12 fins a 14 0'71  
 De 15 fins a 17 0'68  
 De 18 fins a 20 0'65  
 De 21 fins a 23 0'63  
 De 24 fins a 26 0'61  
 De 27 fins a 30 0'59  
Dos. Quan es tracte de habitatges de promoció pública regulats per règims anteriors al Reial Decret-Llei 31/1978, de 31 d'octubre, el preu inicial serà l'establert en el corresponent Estudi Econòmic del Grup d'habitatges, i quan es tracte de promocions efectuades pels Organismes Públics extingits serà l'establert en la Cèdula de Qualificació Definitiva.   
En ambdós casos, el còmput de l'antiguitat s'efectuarà des de la data de dita Cèdula, o si mancava, des de la data de l'Estudi Econòmic del Grup, seguint-se a continuació el sistema d'actualització i depreciació establert en l'apartat un, lletra B).   
Quan mitjançant informe dels Serveis Tècnics de la Direcció General d'Arquitectura i Habitatge es justifique un adequat nivell de conservació, situació, urbanització i entorn dotacional o altres característiques anàlogues, hom podrà incrementar el preu resultant a què fa referència aquest apartat fins en un vint per cent (20%).   
Tres. Per al càlcul de la inversió real efectuada en l'obra es tindran en compte els conceptes següents:   
- Cost total real de l'obra en el moment de la recepció provisional, amb inclusió del valor del sòl i honoraris professionals.   
- Cost de l'escriptura de declaració d'obra nova i constitució del règim de propietat horitzontal, amb inclusió de les despeses de redacció i honoraris notarials i registrals.   
- Qualsevol altra despesa de naturalesa anàloga vinculada directament a l'execució de l'obra i l'adjudicació dels habitatges.   
Quatre. En qualsevol cas, el preu de venda en primera transmissió per metre quadrat de superfície útil dels habitatges de promoció pública no podrà excedir en cap cas per a cada àrea geogràfica homogènia del noranta per cent (90%) del model «M» aplicable vigent en la data de celebració del contracte de compravenda.   
Cinc. En els supòsits que els habitatges de promoció pública hagen estat adquirits a altri per la Generalitat Valenciana, el preu de venda serà el d'adquisició, actualitzat en el seu cas conformement als criteris recollits en l'apartat un, lletra B) d'aquest article, al qual s'afegiran les despeses d'escripturació i declaració d'obra nova i divisió horitzontal si n'hi havia, no podent superar l'esmentat preu de venda en les primeres transmissions per metre quadrat de superfície útil per a cada àrea geogràfica homogènia el noranta per cent (90%) del model «M» aplicable vigent en la data de celebració del contracte de compravenda.   
El preu d'adquisició al qual fa referència el paràgraf anterior no podrà superar per metre quadrat de superfície útil el noranta per cent (90%) del model «M» aplicable vigent en el moment de l'acabament de les obres, o en el moment de l'adquisició si aquesta tenia lloc amb posterioritat al seu acabament.   
Article segon. Condicions de finançament.   
Un. L'aportació inicial que haurà d'abonar l'adjudicatari d'un habitatge de protecció oficial de promoció pública serà fins al cinc per cent (5%) del preu total de l'habitatge, llevat que la Conselleria d'Obres Públiques, Urbanisme i Transports l'exigesca d'aquesta obligació.   
La part del preu diferit tindrà la consideració de préstec, amb interès anyal del cinc per cent (5%) i un termini màxim d'amortització de vint-i-cinc anualitats, les quotes de les quals seran creixents, amb una taxa anyal del quatre per cent (4%) i d'acord amb la taula d'amortització que figura en l'annex d'aquest Decret.   
Les garanties del pagament de la part del preu diferit seran les establertes en la normativa sobre adjudicació d'habitatges de promoció pública.   
Dos. La Generalitat Valenciana podrà fer efectives les quantitats no abonades per compradors o arrendataris dels habitatges pel procediment de constrenyiment que regula el Reglament General de Recaptació i altres disposicions aplicables, sense perjudici de les accions que hi atorga la legislació vigent.   
Article tercer. Fixació de la renda dels habitatges de protecció oficial de promoció pública.   
Un. La renda inicial anyal per metre quadrat de superfície útil dels habitatges de promoció pública de la Generalitat Valenciana, efectuades directament o mitjançant Conveni, s'obtindrà per aplicació del percentatge del tres coma cinc per cent (3'5%) sobre el preu de venda calculat segons els sistemes regulats en l'article primer, en el moment de la celebració del contracte d'arrendament.   
La Conselleria d'Obres Públiques, Urbanisme i Transports podrà, per Ordre, modificar l'esmentat percentatge, substituint-lo per un altre més adequat a les circumstàncies sòcio-econòmiques de cada moment.   
Dos. La Generalitat Valenciana, per mitjà de la Conselleria d'Obres Públiques, Urbanisme i Transports, podrà concedir als inquilins d'habitatges de promoció pública bonificacions personals per al pagament de la renda.   
Aquestes bonificacions podran ser revisades cada dos anys i s'ajustaran al barem següent:   
   
 NOMBRE DE MEMBRES DE LA UNITAT FAMILIAR Percentatge de  
Nivell 1 2 3 4 5 6 7 bonific. sobre la  
d'ajuda renda d'habitatge  
   
A Fins 0'30 SMI (1) 0'55 0'80 1'05 1'30 1'55 1'80 90%  
B Fins 0'40 SMI 0'65 0'90 1'15 1'40 1'65 1'90 75%  
C Fins 0'50 SMI 0'75 1'00 1'25 1'50 1'75 2'00 60%  
D Fins 0'60 SMI 0'85 1'10 1'35 1'60 1'85 210 45%  
E Fins 0'70 SMI 0'85 1'20 l'45 1'70 1'95 2'20 30%  
F Fins 0'80 SMI 1'05 1'30 1'55 1'80 2'05 2'30 10%  
   
(1) vegades el salari mínim. interporfesional en còmput anyal, en relació amb els ingressos familiars anyals.   
Als efectes d'aplicació del barem anterior, s'entén per ingressos familiars la suma de tots els que percebe el grup format per l'inquilí i el conjunt de persones que hi convisquen.   
Per obtenir les esmentades bonificacions caldrà que els inquilins estiguen al corrent del pagament de la renda i d'altres conceptes a què estiguen obligats per la normativa específica sobre adjudicació d'habitatges de promoció pública.   
Quan un inquilí que fruesca de bonificació incórrega en impagament de la renda o d'altres conceptes als quals estiga obligat, podrà ser-li retirada la bonificació de forma immediata i estarà obligat a reintegrar les quantitats bonificades.   
La Generalitat Valenciana podrà bonificar fins a la totalitat de la renda en els casos específicament determinats per Ordre de la Conselleria d? Obres Públiques, Urbanisme i Transports, bé per caràcter extraordinari o bé per tractar-se d'actuacions urbans preferents.   
Tres. Seran de compte dels arrendataris d'habitatges de promoció pública les despeses necessàries per al manteniment de l'habitge, així com el cost dels serveis de l'immoble on s'ubique i l'import de la contribució urbana que els grave.   
Les despeses de serveis prestats comprendran els següents conceptes a satisfer per l'arrendatari:   
a) Els serveis individuals d'aigua, llum, gas i altres d'anàlegs.   
b) Els serveis comuns de llum, elevadors, antena col·lectiva, portar automàtic i d'altres anàlegs.   
c) Els serveis i despeses que s'hi produesquen per guarderia, neteja i conservació de vials, parcs, jardins i altres superfícies vinculades a l'immoble.   
Per donar compliment a l?obligació establerta en aquest precepte, els arrendataris, prèvia aprovació de la Conselleria d'Obres Públiques, Urbanisme i Transports, es constituiran en Juntes Administradores, en les quals necessàriament quedaran integrats. En els supòsits en què per existir en l'immoble alguns habitatges cedits en règim de venda hi estigués constituïda la Comunitat de propietaris, els arrendataris satisfaran directament a aquesta Comunitat les despeses derivades del manteniment dels serveis de l'immoble, en els termes expressats en els apartats anteriors. L'impagament de les quotes necessàries per al sosteniment de les Juntes Administradores, i en el seu cas, de les exigibles per la Comunitat de Propietaris, per a atendre els costs dels serveis comuns de l'immoble serà causa de resolució del contracte d'arrendament.   
Les reparacions necessàries a fi de conservar l'habitatge o l'immoble arrendat en estat de servir per a l'ús convingut seran a càrrec del llogater. No obstant això, les obres de reparació que tinguen el seu origen en dany dolós o en l'utilització negligent de l'habitatge o l'immoble per part de l'inquilí o per les persones que hi convisquen, seran de compte d'aquest.   
La realització d'obres de millora i rehabilitació practicades per l'Entitat propietària autoritzarà el llogater a elevar la renda en les condicions previstes en l'article 108 de la Llei d'Arrendaments Urbans.   
Quatre. La Conselleria d'Obres Públiques, Urbanisme i Transports, a petició dels inquilins, podrà oferir-los en venda els habitatges, cas en el qual la valoració s'efectuarà tenint en compte els sistemes contemplats en aquest Decret per a la fixació del preu de venda, i les quantitats abonades en concepte de renda es deduiran com a quantitats entregades a compte, sempre que aquestes quantitats siguen inferiors al preu establert per a la transmissió, que actuarà com a límit màxim del descompte esmentat.   
DISPOSICIONS ADDICIONALS  
Primera  
La Conselleria d'Obres Públiques, Urbanisme i Transports en funció de les condicions sòcio-econòmiques podrà modificar per Ordre les condicions de finançament a les quals fa referència l'article segon d'aquest Decret, establint el tipus d'interés, taules de finançament i altres condicions. Així mateix podrà establir un sistema de bonificacions per a atendre els casos d'adjudicataris que puguen trobar-se en situació d'atur.   
Les ajudes econòmiques contingudes en aquest Decret són compatibles amb les ajudes atorgades per altres Administracions Públiques amb càrrec als seus pressuposts i incompatibles amb qualssevol altres mesures establertes per altres Administracions Públiques que no es financen amb càrrec als seus respectius pressupostos.   
Segona  
Els sistemes de fixació de preus de venda i renda i condicions de pagament establerts en el present Decret són d'aplicació a tots els habitatges de promoció pública realitzats per la Generalitat Valenciana, directament o per Conveni, siga quin siga l'Ens Públic titular d'aquestos, llevat que la Conselleria d'Obres Públiques, Urbanisme i Transports autoritze per a promocions o adjudicacions d'habitatges realitzats per Conveni amb Ajuntaments, o altres Ens públics, altres sistemes de finançament i fixació de preus de venda i renda, la qual cosa es contindrà necessàriament en els Convenis esmentats.   
Tercera  
En tant es dicten disposicions en desplegament d'aquest Decret s'aplicarà supletòriament la normativa estatal en els aspectes no regulats per aquest i, en especial, pel que fa referència a les revisions periòdiques anyals de renda i als contractes de venda o d'arrendaments realitzats pels adjudicataris d'habitatges de promoció pública una vegada transcorreguts cinc anys des de la compra d'aquestos.   
DISPOSICIO TRANSITORIA  
Els inquilins d'habitatges de promoció pública llogats amb anterioritat a l'entrada en vigor d'aquest Decret podran obtenir les bonificacions de renda que s'hi preveuen quan subscriguen un nou contracte d'arrendament d'acord amb els requisits i l'actualització de renda que estableixen aquest Decret.   
DISPOSICIONS FINALS  
Primera  
El Conseller d'Obres Públiques, Urbanisme i Transports és autoritzat perquè dicte les disposicions necessàries per al desplegament i l'execució d'aquest Decret.   
Segona  
Aquest Decret vigirà l'endemà de la publicació en el Diari Oficial de la Generalitat Valenciana i serà aplicable a totes les adjudicacions d'habitatge de promoció pública els contractes dels quals encara no s'hagen perfeccionat.   
València, 11 de maig de 1987.   
El President de la Generalitat,  
JOAN LERMA I BLASCO  
El Conseller d'Obres Públiques  
Urbanisme i Transports,  
RAFAEL BLASCO I CASTANY  
ANNEX  
Anys Terminis Interessos Amortització Total Capital  
 amortitzaius anualitat amortitzat pendent  
1 0'1254329 0'8781318 0'7340890 0'9142205 1'0030010  
2 0'8122927 0'8721548 0'9049348 0'0141142 1'0042720  
3 0'7822111 0'7934499 0'9428137 0'6196442 1'0036520  
4 0'4105882 0'5538653 0'2820367 0'4853960 1'0009670  
5 0'4912907 0'1078046 0'6587514 0'2411997 0'9960335  
6 0'1471604 0'5743809 0'9694865 0'2711998 0'9886539  
7 0'8229666 0'8898330 0,5572524 0,2324400 0,9786182  
8 0,2915992 0,1060270 0,1326636 0,8413143 0,9657016  
9 0,4203463 0,5058532 0,7398536 0,6916295 0,9496655  
10 0,0622698 0,0839817 0,3462381 0,8197610 0,9302549  
11 0,0940204 0,8848591 0,5960133 0,2645034 0,9071979  
12 0,1849417 0,9429433 0,7125630 0,0959986 0,8802054  
13 0,7957160 0,2864840 0,0134374 0,7877915 0,8489689  
14 0,6592375 0,6896222 0,2005975 0,6626186 0,8131606  
15 0,6627082 0,5162797 0,0068247 0,9586333 0,7724320  
16 0,2817587 0,3547727 0,7061340 0,8355600 0,7264110  
17 0,8161869 0,0567332 0,2954502 0,6350184 0,6747036  
18 0,1337979 0,1042003 0,5728527 0,1310170 0,6168898  
19 0,6648656 0,0756607 0,5380419 0,8763922 0,5525233  
20 0,7346405 0,6421108 0,9057277 0,8344812 0,4811305  
21 0,0240056 0,1204264 0,9262479 0,2851507 0,4022063  
22 0,7305610 0,9468322 0,5481280 0,6728365 0,3152172  
23 0,3655692 0,5162364 0,8200958 0,7844324 0,2195946  
24 0,5990984 0,5145159 0,5954346 0,5794729 0,1147356  
25 0,3484398 0,1242315 0,7394756 1,0354104 0,0000000


Còpia Permalink ELI